— Патрыётаў краіны нельга выхаваць без вывучэння яе гераічнага мінулага, — лічыць Л.В.Лясун. — Структурным падраздзяленнем цэнтра з’яўляецца Пост памяці ля Вечнага агню ў мемарыяльным комплексе “Брэсцкая крэпасць-герой”. Праз гэтую школу мужнасці і патрыятызму за 45 гадоў прайшлі тысячы школьнікаў. За час існавання Пост памяці стаў своеасаблівым мастом дружбы паміж моладдзю краін СНД. З 2001 года брэсцкія пастоўцы наведалі шмат гарадоў-герояў у рамках міжнародных злётаў юнармейскіх атрадаў.